**Zmluva o dielo**

uzatvorená podľa § 536 a nasl. Obchodného zákonníka č. 513/1991 Zb. v znení neskorších predpisov na projektovú dokumentáciu:

„MK Radlinského-dokončenie pešej zóny“.

Objednávateľ: MESTO NITRA

sídlo: Štefánikova tr. 60, 950 06 Nitra

štatutárny zástupca: Marek Hattas, primátor

IČO: 00 308 307

DIČ: 202 110 2853

IČ DPH: SK 202 110 2853

bankové spojenie: Slovenská sporiteľňa, a.s.

IBAN: SK0409000000005028001139

( ďalej len „ objednávateľ“)

a

Zhotoviteľ:

sídlo:

štatutárny zástupca:

IČO:

DIČ:

IČ DPH:

bankové spojenie:

IBAN:

( ďalej len „zhotoviteľ“)

**Čl. I Úvodné ustanovenia**

Táto zmluva sa uzatvára ako výsledok verejného obstarávania podlimitnej civilnej zákazky na uskutočnenie služby na predmet: „PD Radlinského – dokončenie pešej zóny“ uskutočnenej v zmysle zákona č. 343/2015 o verejnom obstarávaní a o zmene a doplnení niektorých zákonov (ďalej len „zákon o verejnom obstarávaní“).

**Čl. II Predmet zmluvy**

1. Východiskové údaje:

Názov diela: PD Radlinského – dokončenie pešej zóny

Investor: Mesto Nitra

1. Zhotoviteľ sa zaväzuje, že v rozsahu súťažných podkladov a ich príloh zo dňa 8.9.2021 a za podmienok dohodnutých v tejto zmluve (ďalej len „zmluva“) vypracuje vo vlastnom mene a na vlastnú zodpovednosť pre objednávateľa a odovzdá objednávateľovi nasledovný predmet zmluvy:
2. Architektonická štúdia Radlinského
3. Dokumentácia pre územné rozhodnutie Radlinského (DÚR), zabezpečenie potrebných stanovísk dotknutých subjektov a výkon inžinierskej činnosti vedúcej k vydaniu právoplatného územného rozhodnutia v prospech žiadateľa Mesta Nitry
4. Dokumentácia pre stavebné povolenie s podrobnosťou realizačného projektu MK Radlinského-dokončenie pešej zóny (DSP) a zabezpečenie potrebných stanovísk dotknutých subjektov a výkon inžinierskej činnosti vedúcej k vydaniu právoplatného stavebného povolenia na meno stavebníka Mesta Nitry
5. Plán organizácie výstavby
6. Projekt vegetačných úprav, ktorého súčasťou je:
7. spracovanie inventarizácie drevín s návrhom drevín na asanáciu,
8. spracovanie projektu ochrany drevín na stavenisku v súlade s normou STN 83 7010 Ošetrenie, udržiavanie a ochrana stromovej vegetácie
9. Odborný autorský dohľad (ďalej len „OAD“),

(ďalej len „dielo“ alebo „predmet zmluvy“)

1. Zhotoviteľ je povinný počas spracovávania predmetu zmluvy zabezpečiť inžiniersku činnosť v rozsahu zabezpečenia súhlasných stanovísk dotknutých orgánov a vydania právoplatného územného rozhodnutia a právoplatného stavebného povolenia. Zhotoviteľ sa zároveň zaväzuje zúčastňovať konzultačných stretnutí s objednávateľom, v rozsahu minimálne 3 stretnutia pre projekt pre územné rozhodnutie, 3 stretnutia pre projekt pre stavebné povolenie a realizačný projekt. Výstupy z týchto konzultačných stretnutí sú pri ďalšom postupe prác pre zhotoviteľa záväzné. Dodávateľ bude objednávateľovi poskytovať inžiniersku činnosť tak, aby bol dosiahnutý výsledok uvedený v prvej vete, pričom vo vydaných rozhodnutiach/povoleniach bude ako žiadateľ/stavebník uvedené Mesto Nitra. Na tento účel udelí objednávateľ zhotoviteľovi plnú moc na vykonanie právnych úkonov vo veci podania žiadosti o vydanie územného rozhodnutia a stavebného povolenia v mene Mesta Nitry.
2. Súčasťou diela je vypracovanie plánu organizácie realizácie diela, návrhu plánu užívania diela, náklady na realizáciu diela – rozpočet a výkaz výmer.
3. Minimálny rozsah diela je uvedený v súťažných podkladoch a ich prílohách zo dňa 8.9.2021 pričom špecifikácia predmetu zákazky, zadanie a iné požiadavky objednávateľa na zhotovované dielo, ktoré sú obsiahnuté v súťažných podkladoch a ich prílohách, predstavujú kvalitatívne požiadavky objednávateľa na dodané dielo.
4. Dielo podľa ods. 1. a 2. odovzdá zhotoviteľ objednávateľovi ako celok v súlade s podmienkami uvedenými v tejto zmluve. Zhotoviteľovi sa odporúča prezrieť si miesto, kde sa má dielo realizovať pred začatím realizácie diela a za týmto účelom si od objednávateľa vyžiadať všetky potrebné podklady a informácie, ktoré súvisia s realizáciou diela a zároveň je objednávateľ povinný jemu dostupné informácie zhotoviteľovi poskytnúť.
5. Predmet zmluvy musí byť spracovaný v súlade so zákonom č. 50/76 Zb. v znení neskorších predpisov (Stavebný zákon) a vyhláškami MŽP SR č. 453/2000 Z. z. a č. 532/2002 Z. z., vyhláškou MV SR č. 30/2020 o dopravnom značení, príslušnými STN a všeobecno-technickými požiadavkami na výstavbu, ostatnými STN SR a EÚ vzťahujúcimi sa na predmet zmluvy, so zákonom č. 343/2015 Z. z. o verejnom obstarávaní a o zmene a doplnení niektorých zákonov v platnom znení, so zákonom č. 355/2007 Z. z. o ochrane a rozvoji verejného zdravia a o zmene a doplnení niektorých zákonov v platnom znení, so zákonom NR SR č. 543/2002 Z. z. o ochrane prírody a krajiny a s ostatnými príslušnými platnými právnymi predpismi.
6. Pri vypracovaní predmetu zmluvy bude zhotoviteľ dodržiavať všetky ustanovenia tejto zmluvy a bude sa riadiť východiskovými podkladmi objednávateľa odovzdanými ku dňu uzatvorenia tejto zmluvy, súťažnými podkladmi a ich prílohami k predmetnej zákazke, záznamami z kontrolných dní, ako aj vyjadreniami správcov inžinierskych sietí a dotknutých orgánov štátnej správy.
7. Zhotoviteľ sa zaväzuje, že oprávnené pripomienky a požiadavky dotknutých orgánov štátnej správy, správcov inžinierskych sietí prerokuje s objednávateľom bez zbytočného odkladu ako sa o nich dozvie a následne po vyjadrení objednávateľa tieto zapracuje do predmetu zmluvy, ak v konkrétnom prípade nedôjde k inej dohode zmluvných strán tak, aby bol dodržaný termín plnenia podľa čl. III tejto zmluvy.
8. Objednávateľ požaduje každý stupeň projektovej dokumentácie naceniť podľa aktuálneho sadzobníka pre navrhovanie ponukových cien projektových prác a inžinierskych činností UNIKA.
9. Objednávateľ sa zaväzuje, že riadne a včas dokončený predmet zmluvy prevezme, zaplatí za jeho zhotovenie dohodnutú cenu, v dohodnutom termíne a poskytne zhotoviteľovi dohodnuté spolupôsobenie.
10. Zhotoviteľ je povinný spolupracovať s objednávateľom pri procese výberového konania na dodávateľa stavebného diela.

**Čl. III Čas plnenia predmetu zmluvy**

1. Zhotoviteľ sa zaväzuje, že vypracuje a dodá predmet zmluvy dohodnutý v rozsahu čl. II tejto zmluvy nasledovne:
2. predmet zmluvy podľa čl. II ods. 2 písm. A), (AŠ): do 4 kalendárnych týždňov od účinnosti zmluvy**,** pričom termín zahájenia prác je 5 dní od účinnosti zmluvy,
3. predmet zmluvy podľa čl. II ods. 2 písm. B), (DÚR): do 8 kalendárnych týždňov od zadania požiadavky Objednávateľa na začatie spracovania DÚR a zabezpečenie potrebných stanovísk dotknutých subjektov a vydanie územného rozhodnutia do max. 10 kalendárnych týždňov od odsúhlasenia DÚR Objednávateľom,
4. predmet zmluvy podľa čl. II ods. 2 písm. C),D), E) (DSP): do 6 kalendárnych týždňov od vydania územného rozhodnutia a zabezpečenie potrebných stanovísk dotknutých subjektov a vydanie stavebného povolenia do 10 kalendárnych týždňov od odsúhlasenia DSP Objednávateľom,
5. odborný autorský dohľad (OAD): počas realizácie stavby podľa vypracovanej projektovej dokumentácie až do nadobudnutia právoplatnosti kolaudačného rozhodnutia.
6. Dodržanie dohodnutých termínov je závislé od riadneho a včasného spolupôsobenia objednávateľa dohodnutého v tejto zmluve. Po dobu omeškania objednávateľa s poskytnutím spolupôsobenia nie je zhotoviteľ v omeškaní so splnením povinností dodať predmet zmluvy v dohodnutom termíne.
7. Predmet plnenia podľa čl. II ods.2 písm. a) až e) tejto zmluvy je splnený riadnym vypracovaním a odovzdaním predmetu zmluvy objednávateľovi. Odovzdaním predmetu zmluvy sa rozumie protokolárne odovzdanie predmetu zmluvy objednávateľovi s potvrdením o prevzatí – protokol o odovzdaní a prevzatí predmetu zmluvy.
8. Zhotoviteľ sa zaväzuje predmet zmluvy uvedený v čl. II ods. 2 písm. a) až e) tejto zmluvy riadne zhotoviť a v dohodnutom čase objednávateľovi odovzdať.
9. Predmet zmluvy uvedený v čl. II ods. 2 písm. a) až e) bude vypracovaný v slovenskom jazyku. Objednávateľ vyžaduje odovzdať grafickú i textovú časť:

- v tlačenej (papierovej) forme v počte 6 kompletných paré (výkresová a textová časť)

- digitálne spracovanie na CD nosiči

­ výkresovú časť vo forme dgn, dwg v súradnicovom systéme S-JTSK, textovú časť vo formáte kompatibilnom s MS Word (doc resp. docx) a tabuľkovú časť formáte kompatibilnom s MS Excel (xls resp. xlsx)

* 2 fotorealistické vizualizácie pohľadu na rekonštruovanú ulicu

**Čl. IV Cena za predmet zmluvy**

1. Cena za predmet zmluvy podľa čl. II ods. 2, t. j. celková cena diela je stanovená dohodou zmluvných strán v  zmysle zákona č. 18/1996 Z. z. o  cenách v  znení neskorších predpisov je konečná a predstavuje sumu:

|  |
| --- |
| **Cena diela (čl. II ods. 2 písm. A) bez DPH** |
| **DPH 20%** |
| **Cena diela (čl. II ods. 2 písm. A) s DPH** |

|  |
| --- |
| **Cena diela (čl. II ods. 2 písm. B) bez DPH** |
| **DPH 20%** |
| **Cena diela (čl. II ods. 2 písm. B) s DPH** |

|  |
| --- |
| **Cena diela (čl. II ods. 2 písm. C), D), E) bez DPH** |
| **DPH 20%** |
| **Cena diela (čl. II ods. 2 písm. C), D), E) s DPH** |

|  |
| --- |
| **Cena OAD bez DPH** |
| DPH 20% |
| **Cena OAD celkom s DPH** |

|  |
| --- |
| Celková cena za dielo bez DPH |
| DPH 20% |
| **Celková cena diela celkom s DPH** |

1. Zhotoviteľ **je /** **nie je** platcom DPH.

**Čl. V Platobné podmienky**

1. Podkladom pre úhradu ceny za zhotovenie diela podľa čl. IV tejto zmluvy je faktúra vystavená zhotoviteľom po odovzdaní príslušnej časti predmetu zmluvy.
2. Zhotoviteľ bude oprávnený fakturovať cenu plnenia v troch častiach nasledovne:

2.1 cenu prislúchajúcu za dodanie plnení uvedených v **čl. II ods. 2 písm. A)** a **B)** bude možné fakturovať až po odovzdaní plnenia podľa **čl. II ods. 2 písm. A) a súčasne odovzdaní plnenia podľa čl. II**  **ods. 2 písm. B),** na základepodpísaného preberacieho protokolu/preberacích protokolov, ktorým/ktorými bude konštatované, že dielo bolo odovzdané a nevykazuje žiadne vady a nedostatky, resp. nedorobky a súčasne bude konštatované, že inžinierska činnosť bola ukončená vydaním územného rozhodnutia.

2.2 cenu prislúchajúcu za dodanie plnení uvedených **v čl. ods. 2 písm.** **C), D), E)** bude možné fakturovať až po odovzdaní plnení podľa **čl. II ods. 2 písm. C) a súčasne písm. D) a súčasne písm. E),** na základepodpísaného preberacieho protokolu/preberacích protokolov, ktorým/ktorými bude konštatované, že dielo bolo odovzdané a nevykazuje žiadne vady a nedostatky, resp. nedorobky a súčasne bude konštatované, že inžinierska činnosť bola ukončená vydaním stavebného povolenia.

2.3 cenu prislúchajúcu za dodanie plnenia podľa čl. II ods. 2 písm. **F)** (OAD) bude možné fakturovať až po podpísaní preberacieho protokolu deklarujúceho riadne ukončenie činnosti autorského dozoru a právoplatnosti kolaudačného rozhodnutia stavebného diela, najneskôr však do 60 dní od ukončenia činnosti autorského dohľadu.

1. Zmluvné strany sa dohodli, že objednávateľ je oprávnený zadržať sumu vo výške **10%** z fakturovanej ceny za časť diela podľa čl. II ods. 2 písm. **A), B)** ako zádržné, ktoré bude zhotoviteľovi uvoľnené do 14 dní po nadobudnutí právoplatnosti územného rozhodnutia.
2. Zmluvné strany sa dohodli, že objednávateľ je oprávnený zadržať sumu vo výške **20%** z fakturovanej ceny za časť diela podľa čl. II ods. 2 písm. **C), D), E)** ako zádržné, ktoré bude zhotoviteľovi uvoľnené po nadobudnutí právoplatnosti stavebného povolenia.
3. Faktúra musí obsahovať všetky náležitosti daňového dokladu podľa zákona č. 431/2002 Z. z. v znení neskorších predpisov. Prílohou faktúry musia byť obojstranne podpísané odovzdávacie protokoly uvedené v bodoch 2.1, 2.2 a 2.3 tohto článku.
4. V prípade, že faktúra nebude obsahovať predpísané náležitosti, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry objednávateľovi.
5. Splatnosť faktúry je 14 dní od doručenia faktúry objednávateľovi.

**Čl. VI Zodpovednosť za vady a záruka**

1. Zhotoviteľ zodpovedá za to, že predmet tejto zmluvy je zhotovený podľa tejto zmluvy, odborne spôsobilými osobami, v súlade s právnymi predpismi vzťahujúcimi sa na predmet zmluvy, bude mať vlastnosti dojednané v tejto zmluve a dokumentoch, na ktoré sa táto zmluva pri stanovení kvalitatívnych podmienok diela odkazuje (čl. XIII. ods. 6), bude spôsobilý na dohodnutý účel a bude odovzdaný objednávateľovi na technických nosičoch, ktoré svojou kvalitou zodpovedajú významu a charakteru diela. Zákonná zodpovednosť za vady v trvaní 5 rokov od protokolárneho odovzdania a prevzatia diela platí popri záručnej zodpovednosti za vady.
2. Zároveň zhotoviteľ zodpovedá aj za to, že predmet zmluvy je zhotovený tak, že na jeho základe je možné realizovať stavebné dielo pri dodržaní výkazu výmer, ktorý je súčasťou diela. Za vadu diela sa považuje každá zmena výkazu výmer zrealizovaná po odovzdaní a prevzatí diela a uhradení príslušnej časti ceny diela, ktorá má za následok navýšenie rozpočtu. Táto zodpovednosť je dohodnutá ako objektívna zodpovednosť zhotoviteľa. Ak však zmena výkazu výmer bude odôvodnená nepredvídateľnými okolnosťami, nepovažuje sa to za vadu diela.
3. Zhotoviteľ zodpovedá za vady, ktoré má dielo v čase jej odovzdania objednávateľovi. Za vady vzniknuté po odovzdaní zodpovedá vtedy, ak boli spôsobené porušením jeho povinností a nedodržaním platných noriem.
4. Zhotoviteľ vypracuje dielo vo vlastnom mene a na vlastnú zodpovednosť a zároveň vyhlasuje, že má oprávnenie na všetky činnosti za účelom realizácie diela v zmysle zákona 138/1992 Zb. o autorizovaných architektoch a autorizovaných stavebných inžinieroch v znení neskorších predpisov alebo rovnocenné oprávnenie podľa právneho poriadku EÚ, ktoré je akceptovateľné právnym poriadkom SR. Zhotoviteľ je povinný na vyžiadanie objednávateľa toto oprávnenie predložiť k nahliadnutiu. V prípade spracovania časti predmetu zmluvy v subdodávke zhotoviteľ zároveň ručí za to, že subdodávatelia budú mať rovnako všetky potrebné oprávnenia a je povinný na požiadanie objednávateľa predložiť aj oprávnenie konkrétnych subdodávateľov k nahliadnutiu objednávateľovi.
5. Zhotoviteľ nezodpovedá za vady diela, ktoré boli spôsobené použitím podkladov poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ne objednávateľa upozornil a objednávateľ na ich použití trval.
6. Reklamáciu vady diela je objednávateľ povinný uplatniť u zhotoviteľa bezodkladne po zistení vady v písomnej forme (aj v elektronickej podobe – email).
7. Zhotoviteľ sa zaväzuje začať s odstraňovaním vád diela ihneď, najneskôr však do 7 dní od prijatia písomnej reklamácie a vady odstrániť v čo najkratšom čase, t. j. najneskôr do 15 dní, ak strany písomne nedohodnú dlhšiu lehotu.
8. Pre prípad, ak zhotoviteľ nezačne v termíne dohodnutom v predchádzajúcej vete s odstraňovaním vád a/alebo ak zhotoviteľ neukončí odstraňovanie vád v čase dohodnutom zmluvnými stranami podľa predchádzajúcej vety, dohodli sa zmluvné strany na neuhradení 0,05 % z ceny diela celkom (s DPH) podľa čl. IV ods. 1 tejto zmluvy za každý deň omeškania s odstránením vád.
9. Zhotoviteľ vyhlasuje, že je poistený pre prípad zodpovednosti za škodu spôsobenú jeho činnosťou. Doklad o poistení objednávateľovi na vyžiadanie predloží.
10. Porušenie čl. VI sa považuje za podstatné porušenie zmluvy.

**Čl. VII Zmluvné pokuty a náhrada škody**

1. V prípade, že zhotoviteľ nedodá predmet zmluvy v termíne podľa čl. III ods. 1 písm. a), b) objednávateľ má právo na zmluvnú pokutu vo výške 0,05% z celkovej ceny za dielo bez DPH denne do 14. dňa omeškania a vo výške 0,2% z celkovej ceny za dielo bez DPH denne počnúc 15. dňom omeškania. Počnúc 15. dňom omeškania vniká súčasne objednávateľovi právo odstúpiť od zmluvy.
2. V prípade omeškania objednávateľa s úhradou faktúry má zhotoviteľ právo na úrok z omeškania vo výške 0,02% z dlžnej sumy za každý začatý deň omeškania, ktorá sa od 15. dňa omeškania vrátane zvyšuje na 0,1% z dlžnej sumy za každý začatý deň omeškania.
3. Ak sa zhotoviteľ dostane do omeškania s odstránením vád diela podľa čl.VI ods. 7 zmluvy, je objednávateľ oprávnený uplatniť voči zhotoviteľovi zmluvnú pokutu vo výške 0,05% z celkovej ceny za dielo bez DPH za každý deň omeškania.
4. Zmluvné strany sa dohodli, že zmluvné sankcie dohodnuté v zmysle jednotlivých bodov tohto článku zmluvy budú uplatnené vystavením samostatných faktúr stranou oprávnenou so splatnosťou 14 dní od ich vystavenia.

**Čl. VIII Odborný autorský dohľad**

1. Výkon odborného autorského dohľadu podľa tejto zmluvy je počas realizácie stavebného diela podľa vypracovaného predmetu zmluvy do nadobudnutia právoplatnosti kolaudačného rozhodnutia stavebného diela. Zhotoviteľ sa zaväzuje vykonať OAD na svoje náklady a na svoje nebezpečenstvo, podľa pokynov objednávateľa, STN EN, všeobecných záväzných predpisov a v termíne realizácie stavebného diela alebo jeho časti.
2. Zmluvné strany sa dohodli, že výkon OAD bude minimálne v rozsahu:

* účasť na odovzdaní staveniska zhotoviteľovi stavby,
* dohľad nad dodržaním projektu s prihliadnutím na podmienky určené stavebným povolením s poskytovaním vysvetlení potrebných pre plynulosť stavebného diela,
* sledovanie postupu výstavby z technického hľadiska a z hľadiska časového plánu výstavby,
* posudzovanie návrhov zhotoviteľa stavebného diela na zmeny a odchýlky oproti projektovej dokumentácii z pohľadu dodržania technicko-ekonomických parametrov stavby, dodržania lehôt výstavby, prípadne ďalších ukazovateľov,
* vyjadrenia k požiadavkám o väčšie množstvo výrobkov a výkonov oproti prerokovanej dokumentácii,
* účasť na každom kontrolnom dni počas realizácie stavebného diela, prípadne aj mimoriadne podľa výzvy objednávateľa a zhotoviteľa stavebného diela,
* účasť na odovzdaní a prevzatí stavebného diela alebo jej časti,
* účasť na kolaudačnom konaní.

1. Súčasťou OAD je tiež povinnosť zhotoviteľa spolupracovať pri vypracovaní kontrolného a skúšobného plánu s budúcim dodávateľom stavebného diela v zmysle § 12 ods. 1 písm. a) bod 3 zákona č. 254/1998 Z. z. v znení neskorších predpisov.
2. V rámci OAD musí byť investor – objednávateľ informovaný o zisteniach o nedodržaní projektovej dokumentácie, právnych predpisov a technických noriem.
3. Predmet plnenia OAD sa považuje za splnený potvrdením technického dozoru investora (objednávateľa) alebo iného povereného pracovníka objednávateľa o výkone odborného autorského dohľadu nad realizáciou stavby.
4. Po nedodržaní rozsahu predmetu OAD v zmysle tejto zmluvy zhotoviteľom, si objednávateľ vyhradzuje právo cenu za OAD nevyplatiť, prípadne znížiť cenu za OAD podľa skutočnej spolupráce so zástupcami objednávateľa.
5. Objednávateľ upozorňuje, že prípadné vady a chyby v projektovej dokumentácii je zhotoviteľ povinný odstrániť bezodplatne v rámci činnosti OAD. Cena OAD sa po realizácii diela vzájomnou dohodou objednávateľa a zhotoviteľa pomerne zníži, v závislosti od množstva a závažnosti vád projektovej dokumentácie.

**Čl. IX Spolupôsobenie zmluvných strán**

1. Východiskové podklady objednávateľa pre zhotoviteľa projektu:

- súťažné podklady zo dňa 8.9.2021 a ich prílohy,

1. Objednávateľ poskytne zhotoviteľovi aj zameranie predmetného územia vo forme výrezu z technickej mapy mesta v digitálnej forme elektronickou formou. Zhotoviteľ je povinný použiť podklady poskytnuté objednávateľom za účelom spracovania predmetu zmluvy, t.j. nie je možné tieto použiť na iné účely. V opačnom prípade si objednávateľ vyhradzuje právo uplatniť nárok na zmluvnú pokutu 1.500,- € voči zhotoviteľovi. Vstupné údaje poskytnuté objednávateľom je zhotoviteľ povinný na vlastné náklady a zodpovednosť verifikovať.
2. V prípade, že sa v priebehu zhotovenia diela vyskytne potreba ďalších podkladov alebo spolupráce, objednávateľ sa zaväzuje, že poskytne zhotoviteľovi primerané spolupôsobenie na základe písomnej výzvy zhotoviteľa tak, aby mohol zhotoviteľ dodržať termín plnenia podľa čl. III ods. 1 písm. a) tejto zmluvy.
3. Zhotoviteľ bude informovať objednávateľa o stave rozpracovanosti diela na pravidelných kontrolných poradách počas realizácie diela najmenej raz za 14 dní. Záznamy z porád bude spracovávať zhotoviteľ, pričom ich musí zástupca objednávateľa odsúhlasiť, prípadne doplniť najneskôr do 3 pracovných dní. Kontrolnú poradu organizuje objednávateľ.

**Čl. X Odstúpenie od zmluvy**

1. Objednávateľ je oprávnený odstúpiť zmluvy v prípade podstatného porušenia tejto zmluvy zo strany zhotoviteľa. Zmluvné strany považujú za podstatné porušenie tejto zmluvy, ak zhotoviteľ:
2. bude v omeškaní meškať s termínom plnenia dohodnutým v čl. 3 ods. 1 písm. a), b) zmluvy o viac ako 15 dní,
3. bude preukázateľne vykonávať dielo vadne, t. z. v rozpore s podmienkami dohodnutými v tejto zmluve. Ide o také vady diela, na ktoré bol zhotoviteľ objednávateľom v priebehu realizácie diela písomne upozornený a ktoré napriek upozorneniu neodstránil v primeranej lehote na to určenej,
4. v rozpore s ustanoveniami tejto zmluvy prestal vykonávať dielo alebo inak prejavuje svoj úmysel nepokračovať v plnení predmetu zmluvy,
5. bez predchádzajúceho písomného súhlasu objednávateľa prevedie práva a záväzky vyplývajúce z tejto zmluvy na tretie osoby.
6. Zhotoviteľ je oprávnený od zmluvy odstúpiť v prípade, že objednávateľ preukázateľne odmietne poskytnúť potrebné spolupôsobenie a plnenie podmienok dohodnutých v tejto zmluve, ktoré podstatným spôsobom znemožňujú zhotoviteľovi plniť podmienky tejto zmluvy Tieto okolnosti je zhotoviteľ podrobne dokladovať a špecifikovať.
7. Odstúpením od zmluvy nezaniká nárok na náhradu škody.

**Čl. XI Ostatné ustanovenia**

1. Zmluvné strany sa dohodli, že zmeny tejto zmluvy vo forme písomného dodatku k zmluve budú realizované v súlade s §18 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov, a to najmä v prípade ak:
2. ak nastanú prekážky v plnení predmetu zmluvy na základe podnetu tretích osôb (napr. orgány štátnej správy, správcovia sietí, petície, atď.,
3. udalosti nezávislé od vôle zmluvných strán znemožňujúce riadne plnenie predmetu zmluvy – vis mayor (štrajk, mobilizácia, živelné pohromy, pandémia, atď),
4. po uzavretí zmluvy sa preukázateľne zásadne zmenia východiskové podklady, rozhodujúce pre uzavretie tejto zmluvy,
5. vzniknú nové požiadavky objednávateľa.

**Čl. XII Autorské práva k predmetu zmluvy**

1. Vypracovanie projektovej dokumentácie (v každom stupni) predstavuje autorské dielo podľa § 3 zákona č. 185/2015 Z.z. Autorský zákon v znení neskorších predpisov.
2. Zhotoviteľ výlučne zodpovedá za nároky tretích osôb, ktoré vyplývajú alebo v budúcnosti môžu vyplynúť, existujú alebo v budúcnosti môžu vzniknúť v súvislosti s vytvorením architektonického diela, napr. nároky spoluautorov v zmysle zák. č. 185/2015 Z.z. Autorský zákon v znení neskorších predpisov a je povinný tieto práva vysporiadať na vlastný účet a vlastnú zodpovednosť. Vyplatenie odmeny tretím osobám (spoluautorom) za vytvorenie diela znáša v celom rozsahu zhotoviteľ.
3. Zhotoviteľ súhlasí s tým, aby objednávateľ použil dielo pre všetky činnosti spojené s realizáciou stavby, ku ktorej sa projektová dokumentácia viaže, najmä na prezentáciu tohto investičného zámeru, ako podklad pre prípravu výrobnej, technickej, dielenskej dokumentácie, podklad pre výber zhotoviteľa stavby. Za tým účelom je objednávateľ oprávnený dodanú projektovú dokumentáciu alebo jej časti rozmnožovať, verejne vystavovať a prezentovať ako aj zaradiť do databázy. Objednávateľ je oprávnený poskytnúť originál projektovej dokumentácie alebo jej rozmnoženinu tretím osobám, ale len za účelom, pre ktorý je dokumentácia určená, najmä pre potreby vykonania ďalších postupov vedúcich k realizačnej fáze stavebného diela. Licenciu na použitie diela v rozsahu a spôsobom uvedeným v tomto odseku zmluvy udeľuje zhotoviteľ objednávateľovi na časovo neobmedzené obdobie.
4. Zhotoviteľ vypracoval dielo výhradne pre objednávateľa a jeho potreby a z tohto dôvodu sa zaväzuje dielo neposkytnúť tretím osobám ani tretím osobám neudeliť súhlas na jeho použitie akýmkoľvek spôsobom. Autor sám je však oprávnený dielo použiť, avšak výhradne len na prezentačné účely svojej tvorivej činnosti v oblasti architektúry.
5. Odmena zhotoviteľa za udelenie licencie na použitie diela v rozsahu uvedenom v ods. 3 tohto článku je zahrnutá v cene za dielo uvedenej v Čl. IV ods. 1 tejto zmluvy.
6. K vzniku oprávnenia objednávateľa na použitie diela dochádza v okamihu jeho protokolárneho odovzdania zhotoviteľom objednávateľovi.

**Čl. XIII Záverečné ustanovenia**

1. Túto zmluvu je možné meniť iba písomnými dodatkami podpísanými štatutárnymi zástupcami zmluvných strán.
2. Zmluva nadobúda platnosť dňom podpisu obidvoma zmluvnými stranami.
3. Túto zmluvu v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení
4. Mesto Nitra zverejní na webovom sídle mesta, alebo
5. ak zmluva nie je zverejnená podľa písm. a) tohto ods. do 7 dní odo dňa jej uzatvorenia, môže účastník zmluvy podať návrh na zverejnenie zmluvy v Obchodnom vestníku.
6. Táto zmluva nadobúda účinnosť dňom nasledujúcim po dni jej zverejnenia (s odkazom na § 47a ods. 1 Občianskeho zákonníka).
7. O nadobudnutí účinnosti zmluvy svedčí písomné potvrdenie o zverejnení zmluvy. Mesto Nitra vydá účastníkovi zmluvy na požiadanie potvrdenie o zverejnení zmluvy.
8. Okrem tejto zmluvy sú určujúcimi podkladmi pre zhotovenie diela, podľa ktorých sa bude najmä posudzovať najmä dodržanie kvantitatívnych a kvalitatívnych parametrov diela tiež :

Zadanie pre projektanta projektu PD Radlinského-dokončenie pešej zóny

Cenová ponuka zhotoviteľa

Súťažné podklady s prílohami v členení:

* 1. Grafické prílohy
     1. Radlinského ulica – rozsah zadania (pdf formát )
     2. Radlinského ulica – geodetické zameranie (pdf formát )
     3. Radlinského ulica – zadanie pre projektanta (pdf formát )
  2. Technické listy mesta Nitra (pracovná verzia)
  3. Približný 3D model zástavby ulice

Všetky vyššie uvedené podklady spolu s textom tejto zmluvy tvoria celú dohodu zmluvných strán týkajúcu sa vypracovania a dodania diela, ktoré je predmetom tejto zmluvy a tiež poskytnutia s ním súvisiacich plnení.

1. Táto zmluva je vyhotovená v štyroch vyhotoveniach, z ktorých 3 sú určené pre objednávateľa a 1 pre zhotoviteľa.
2. Zmluvné strany podpisom tejto zmluvy vyjadrujú súhlas s jej obsahom a vyhlasujú, že ju uzatvárajú slobodne a vážne, nie v tiesni a nie za nápadne nevýhodných podmienok.

Objednávateľ: Zhotoviteľ

V Nitre, dňa ....................... V ......................., dňa ................

................................................... ..................................................

Marek Hattas

primátor mesta Nitra